SET สัปดาห์นี้ “Sideways Up” ลุ้น Window Dressing-ครม. เคาะ “เราเทียวด้วยกัน” กระตุ้นศก.
โนมูระฯ” ชี้ SET สัปดาห์นี้ “Sideways Up” ลุ้น Window Dressing –ครม.เคาะ “เราเทียวด้วยกัน” กระตุ้นเศรษฐกิจ พ่วงเก็งกำไรหุ้นเข้า SET50-SET100 รอบใหม่ ชู DELTA,CENTEL,SCGP  หุ้นเด่น
SET สัปดาห์นี้ “Sideways Up” ลุ้น Window Dressing-ครม. เคาะ “เราเทียวด้วยกัน” กระตุ้นเศรษฐกิจ พ่วงเก็งกำไรหุ้นเข้า SET50-SET100 รอบใหม่
27 ธ.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (26-30 ธ.ค.65) จากบทวิเคราะห์บล.โนมูระ พัฒนสิน โดยระบุว่า สัปดาห์ Weekly outlook: “Sideways Up” โดยแนวต้าน 1,651-1,670 จุด แนวรับ 1,605-1,597 จุด แม้ว่ายอดผู้ติดเชื้อและยอดผู้ เสียชีวิตจาก Covid-19 ของจีนจะเร่งขึ้น แต่ทางการยังไม่มีท่าทีกลับมาใช้มาตรการ Lockdown บ่งชี้จีนกำลังให้ความสำคัญต่อแผนอยู่ร่วมกับ Covid-19 (Living with Covid) นอกจากนี้แผนเปิดประเทศของจีนมีพัฒนาการบวกต่อเนื่อง ล่าสุด Bloomberg ยืนยันจีนจะลดวันกักตัวเข้าประเทศเหลือ 3 วัน เริ่ม ม.ค.23 นี้
ส่วน 27 ธ.ค.นี้ ติดตามการประชุม ครม. ลุ้นมาตรการกระตุ้นเศรษฐกิจสำคัญอย่าง “เราเทียวด้วยกัน เฟส 5” หนุนแรงเก็งกำไรกลุ่มได้ประโยชน์ ทั้ง ERW,CENTEL, AAV
ขณะเดียวกัน Window Dressing  จากข้อมูลในอดีตพบว่าสัปดาห์สุดท้ายของปี SET Index จะให้ผลตอบแทนเฉลี่ย 0.82% โดยหุ้นกลุ่มนำตลาด คือ ค้าปลีกและสื่อโฆษณา 1.5% ตามมาด้วยกลุ่มโรงแรม 0.7% ส่วนภาพตั้งแต่ต้นปี(YTD) พบว่าหุ้นใน SET50 ที่ยัง Laggard จึงมีโอกาสถูกทำ Window Dressing สูง ได้ แก่ CBG (-21.3%) GPSC (-20%) OSP (-19.7%) SCGP (-19.4%) SCB (-17.3%) และ SCC (-13.7%) นอกจากนี้วันที่ 26 ธ.ค. ติดตามรายงานส่งออก พ.ย.65 ไทย ตลาดคาด -6.1% เทียบช่วงเดียวกันของปีก่อน จาก -4.4% เทียบช่วงเดียวกันของปีก่อนในเดือนก่อน ขณะที่ดุลการค้าจะ -196 ล้านเหรียญฯ จาก +596 ล้านเหรียญฯ แต่คาดดุลบัญชีเดินสะพัดบวกต่อ จากนักท่องเที่ยวต่างชาติ พ.ย.65 ที่ฟื้นตัวเร่งสู่ระดับ 1.8 ล้านคน จากเดือนก่อนที 1.475 ล้านคน
ด้าน SET50-SET100: SET ประกาศหุ้นเข้าและออกรอบครึ่งแรกปี 2566 เป็นไปตามที่เราคาดหุ้นเข้า SET50 : DELTA, RATCH, COM7, CENTEL ออก SET50 : BLA, IRPC, KCE, SAWAD หุ้นเข้า SET100 : AAV, BYD, DELTA, JAS, NEX, SABUY, THG หุ้นออก SET100 : AEONTS, MAJOR, STEC, SUPER, SYNEX, TASCO, TTAโดยจะมีผล 30 ธ.ค.65 จึงอาจเห็นแรงเก็งกำไรหุ้นที่ได้ประโยชน์จากธีมนี้ได้
ทั้งนี้ จากการรวบรวมข้อมูลกองทุนลงทุนใน SET50 จำนวนทั้งสิ้น 22 กองทุน และ SET100 ทั้งสิ้น 6 กองทุน น่าจะครบถ้วนสมบูรณ์มากสุด พบว่า หุ้นที่เข้า SET50จะถูกเพิ่มน้ำหนักจากกองทุน SET50-100 ดังนี้ DELTA (5.37 พันล้านบาท) RATCH (601 ล้านบาท) COM7 (503 ล้านบาท) CENTEL (426 ล้านบาท)
กลยุทธ์การลงทุน : สัปดาห์หน้าประเมิน SET “Sideways Up” ทิศทาง Fund Flow มีผลต่อตลาดน้อยลง จากช่วงหยุดเทศกาล X’mas และเทศกาลปี ใหม่ ดังนั้นตลาดจะแกว่งจากแรงผลักดันของนักลงทุนในประเทศ โดยมีโอกาสเห็น Window Dressing  หนุนตลาดหุ้นไทยได้หลัง SET ตอนนี้ยังต่ำกว่าสิ้นปี 64 ที่ปิด 1,657 จุด พอสมควร
โดยหุ้นเด่นสัปดาห์นี้: แนะนำ DELTA,CENTEL,SCGP  โดย DELTA  แนะนำ Trading เนื่องจากเข้า SET50 Rebalance และยีลด์(Yield) ผ่านจุดสูงสุด ส่วน CENTEL แนะนำราคาเป้าหมาย 55 บาท เนื่องจาก China Reopening และมาตรการกระตุ้นท่องเที่ยวและ SET50 Rebalance ส่วน SCGP แนะนำราคาเป้าหมาย  64 บาท เนื่องจาก  China Reopening และลุ้น Window Dressing